stanford-oval/wikipedia huggingface dataset:
Daniel Caligiuri

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. tammikuuta 1988
Syntymäpaikka: Villingen-Schwenningen, Länsi-Saksa
Pelipaikka: oikea keskikenttäpelaaja
Pituus: 182 cm
Paino: 79 kg
Seura
Seura:  FC Augsburg
Junioriseurat
–2001:  BSV 07 Schwenningen
2001–2005:  SV Zimmern
2005–2007:  SC Freiburg
Seurat
| Vuodet | Seura | O | (M) |
| 2007–2011 |  SC Freiburg II | 70 | (23) |
| 2009–2013 |  SC Freiburg | 93 | (11) |
| 2013–2017 |  VfL Wolfsburg | 97 | (12) |
| 2017–2020 |  Schalke 04 | 108 | (17) |
| 2020– |  FC Augsburg | 0 | (0) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2020.
Daniel Caligiuri (s. 15. tammikuuta 1988 Villingen-Schwenningen, Länsi-Saksa) on saksalainen jalkapalloilija, joka edustaa Bundesliigassa pelaavaa FC Augsburgia. Oikeajalkainen Caligiuri on pelipaikaltaan oikea keskikenttäpelaaja.
Seurajoukkueura > SC Freiburg

Caligiuri aloitti ammattilaisuransa SC Freiburgissa. Hän pelasi vuosina 2007–2011 seuran kakkosjoukkueessa 70 peliä tehden niissä 23 maalia. Debyyttinsä seuran ykkösjoukkueessa Bundesliigassa Caligiuri teki marraskuussa 2009 VfL Bochumia vastaan syöttäen heti Heiko Butscherin maalin. Ensimmäisen osumansa Freiburgin paidassa Caligiuri teki helmikuussa 2012 VfL Wolfsburgia vastaan. Parhaimmillaan Caligiuri teki Freiburgissa kauden aikana kuusi maalia, juuri kaudella 2011-2012.
Seurajoukkueura > VfL Wolfsburg

Caligiuri siirtyi heinäkuussa 2013 Freiburgista Bundesliigan VfL Wolfsburgiin, joukkueeseen, jota vastaan hän oli tehnyt ensimmäisen bundesliigamaalinsa. Caligiuri debytoi joukkueen paidassa syyskuussa 2013 TSG Hoffenheimiä vastaan ja ensimmäisen, joka jäi myös kauden 2013-2014 ainoaksi, maalinsa hän teki helmikuussa 2014 Hertha Berliniä vastaan. Otteluita avauskaudella kertyi 24. Toisella kaudella Caligiuri teki 28 pelaamassaan ottelussa seitsemän maalia. Hän voitti 2015 Saksan Cupin ja DFL-Supercupin. Kolmannella kaudellaan hän teki 29 liigaottelussa kaksi maalia ja neljännellä kaudellaan 16 ottelussa kaksi maalia.
Seurajoukkueura > Schalke 04

Caligiuri siirtyi Schalkeen tammikuussa 2017. Ensimmäisellä kaudellaan hän ehti pelata 16 liigaottelua ja tehdä kaksi maalia. Eurooppa-liigassa hän pelasi viisi ottelua ja teki maalin toisessa puolivälieräottelussa Ajaxia vastaan. Kaudella 2017–2018 hän pelasi Bundesliigassa 33 ottelua ja teki niissä kuusi maalia. Seuraavalla kaudella hän teki 31 liigaottelussaan seitsemän maalia ja pelasi kuusi Mestarien liigan ottelua. Kaudella 2019–2020 hän pelasi Bundesliigassa 28 ottelua ja teki niissä kaksi maalia. Saksan cupissa Caligiuri teki ensimmäisellä Schalken-kaudellaan yhden maalin ja viimeisellä kaksi.
FC Augsburg

Kesällä 2020 Caligiuri siirtyi vapaalla siirrolla Augsburgiin.
Muuta

Caligiurin isoveli Marco Caligiuri on myös pelannut Bundesliigaa. Hän on edustanut vuodesta 2014 alkaen 2. Bundesliigan SpVgg Greuther Fürthiä. Veljeksillä on italialaisia sukujuuria.
Aiheesta muualla

Kuvia tai muita tiedostoja aiheesta Daniel Caligiuri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Adriano (jalkapalloilija, 1979)

Adriano (oik. Adriano Vieira Louzada, s. 3. tammikuuta 1979 Rio Branco, Acre, Brasilia) on brasilialainen jalkapalloilija, joka edustaa Rio Branco Football Clubia. 180 senttimetriä pitkän Adrianon pelipaikka on hyökkääjä.
Adriano on pelannut koko ammattilaisuransa ajan joko kotimaassaan Brasiliassa tai Portugalissa. Ensimmäiset neljä ammattilaiskauttaan hän edusti brasilialaisia Portuguesan ja Palmeirasin joukkueita, kunnes siirtyi kaudeksi 2002/2003 Madeiralle CD Nacionalin riveihin. Adriano pelasi Nacionalissa kolme kautta, joiden jälkeen hän teki ensin pikavisiitin kotimaahansa Cruzeiron joukkueeseen, ja muutti pian sen jälkeen takaisin Portugaliin FC Portoon. Jo ensimmäinen kausi Portossa (2005/2006) sujui Adrianolta mainiosti. Pelaamissaan 15 sarjaottelussa hän teki seitsemän maalia ja lisäksi kausi päättyi sekä Portugalin liigamestaruuden että Portugalin Cupin voitonjuhliin.
Aiheesta muualla

Adriano FootballDatabase-tietokannassa (englanniksi)
CONCACAF Gold Cup 2015

CONCACAF Gold Cup 2015 on 13. CONCACAF Gold Cup. Se pelataan jaetusti Yhdysvalloissa ja Kanadassa 7.–26. heinäkuuta 2015. Yhdysvallat lähti turnaukseen hallitsevana mestarina. Turnauksen voitti Meksiko, joka voitti loppuottelussa Jamaikan 3–1. Pronssiottelun voitti Panama.
Ottelut > Alkulohkot

Kaikki otteluajat ovat paikallista aikaa.
Ottelut > Alkulohkot > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Yhdysvallat  | 3 | 2 | 1 | 0 | 4 | 2 | +2 | 7 |
|   Haiti  | 3 | 1 | 1 | 1 | 2 | 2 | 0 | 4 |
|   Panama  | 3 | 0 | 3 | 0 | 3 | 3 | 0 | 3 |
|   Honduras  | 3 | 0 | 1 | 2 | 2 | 4 | -2 | 1 |
Ottelut > Alkulohkot > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Jamaika  | 3 | 2 | 1 | 0 | 4 | 2 | +2 | 7 |
|   Costa Rica  | 3 | 0 | 3 | 0 | 3 | 3 | 0 | 3 |
|   El Salvador  | 3 | 0 | 2 | 1 | 1 | 2 | -1 | 2 |
|   Kanada  | 3 | 0 | 2 | 1 | 0 | 1 | -1 | 2 |
Ottelut > Alkulohkot > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Trinidad ja Tobago  | 3 | 2 | 1 | 0 | 9 | 5 | +4 | 7 |
|   Meksiko  | 3 | 1 | 2 | 0 | 10 | 4 | +6 | 5 |
|   Kuuba  | 3 | 1 | 0 | 2 | 1 | 8 | -7 | 3 |
|   Guatemala  | 3 | 0 | 1 | 2 | 1 | 4 | -3 | 1 |
Ottelut > Alkulohkot > Kolmanneksi sijoittuneet joukkueet

Kaksi parasta lohkossaan kolmanneksi sijoittunutta joukkuetta etenee pudotuspeleihin.
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Panama  | 3 | 0 | 3 | 0 | 3 | 3 | 0 | 3 |
|   Kuuba  | 3 | 1 | 0 | 2 | 1 | 8 | -7 | 3 |
|   El Salvador  | 3 | 0 | 2 | 1 | 1 | 2 | -1 | 2 |
Ottelut > Pudotuspelit

Kaikki otteluajat EDT- (UTC-4) aikaa
Maalintekijät

Seitsemän maalia
Clint Dempsey
Kuusi maalia
Andrés Guardado
Neljä maalia
Oribe Peralta
Kaksi maalia
| --- | --- |
  Duckens Nazon   Giles Barnes   Darren Mattocks   Garath McCleary   Carlos Vela :   Luis Tejada   Sheldon Bateau   Keron Cummings   Kenwyne Jones   Michael Bradley 
Yksi maali
| 0 | 1 | 2 |
| --- | --- | --- |
|   Roy Miller   David Ramírez   Bryan Ruiz   Dustin Corea   Carlos Ruiz   Carlos Discua   Andy Najar   Rodolph Austin  |   Jobi McAnuff   Maikel Reyes   Paul Aguilar   Jesús Manuel Corona   Giovani dos Santos   Blas Pérez   Alberto Quintero Medina   Roberto Nurse  |   Román Torres   Andre Boucaud   Cordell Cato   Joevin Jones   Yohance Marshall   Omar Gonzalez   Aron Jóhannsson   Gyasi Zardes  |
Omat maalit
Kenwyne Jones alkulohko-ottelussa Meksikoa vastaan
Aiheesta muualla

Kuvia tai muita tiedostoja aiheesta CONCACAF Gold Cup 2015 Wikimedia Commonsissa
Adrianne Curry

Adrianne Curry
Adrianne Adelaide Samaire Curry (s. 6. elokuuta 1982 Joliet, Illinois) on yhdysvaltalainen malli. Hän voitti Huippumalli haussa -ohjelman ensimmäisen tuotantokauden.
Curry sijoittui vuonna 2005 Maximin "sadan kuumimman naisen" listan 100. sijalle. Hän on biseksuaali ja oli naimisissa yhdysvaltalaisen näyttelijä Christopher Knightin kanssa. Hän toimi Ballbreakers-pelishow'n juontajana.
Curry on esiintynyt useissa lehdissä, kuten Playboyssa ja Peoplessa. Hänellä on pituutta 1,79 metriä, ruskea tukka, vihreät silmät ja rintaimplantit.
Aiheesta muualla

Viralliset sivut (Arkistoitu – Internet Archive) (englanniksi)
Adrianne Curry Gab-sivustolla (englanniksi)
14 Herculis

| 14 Herculis |
| --- | --- |
Flamsteedin designaatio:  14 Herculis, 14 Her
HD-designaatio:  HD 145675
Muut designaatiot:  HIP 79248, Gl 614
Fyysiset ominaisuudet
Näennäinen kirkkaus:  +6,67 mv
Absoluuttinen kirkkaus:  +5,38 Mv
Valovoima:  0,75 aurinkoa
Spektriluokka:  K0V
Väri-indeksi:  U-B 0,67  B-V 0,88
Lämpötila:  5250 K
Massa:  1 M☉
Säde:  1,05 R☉
Metallipitoisuus:  0,35 [Fe/H], 2,7 x aurinko
Ikä:  3900 miljoonaa
Astrometriset ominaisuudet
Tähdistö:  Herkules
Rektaskensio (J2000):  16h 10m 23,5s
Deklinaatio (J2000):  +43° 49′ 18″
Etäisyys:  59,19 Valovuotta   18,1 Parsekia
Säteisnopeus:  −5,5 km/s
Ominaisliike:  RA 132,52  dekl −298,38 mas/v mas/v
 Näkyy leveysasteiden 90° N  ja 47° S välillä. 
14 Herculis (Gliese 614) on oranssi kääpiötähti noin 59 valovuoden päässä Maasta. Tähteä kiertävältä radalta on havaittu kaksi eksoplaneettaa, joista toisen olemassaolo on varmistettu.
Eksoplaneetat

14 Herculista kiertävät kaksi eksoplaneettaa tunnetaan nimillä 14 Herculis b (löydetty 1998) ja varmistamaton 14 Herculis c. 14 Herculis b:n kiertoaika 1773 päivää, soikean radan isoakselin puolikas 2,77 AU ja massa noin 4,64 Jupiterin massaa, ja sen kiertorata on eksentrinen, toisin kuin 14 Herculis c:n.
Ulomman planeetan, 14 Herculis c:n radan isoakselin puolikkaaksi on arvioitu 2,77 AU ja massaksi on 2,1 Jupiterin massaa. Planeetan keskiliikeresonanssi suhteessa sisempään planeettaan vaikuttaisi olevan 4:1.
Aiheesta muualla

HD1 45675 SIMBAD. Viitattu 14. huhtikuuta 2006.
New Worlds Atlas JPL/California Institute of Technology. Arkistoitu 12.6.2008. Viitattu 14. huhtikuuta 2006.
| --- | --- |
Tähdet:  β Her, ζ Her, δ Her, π Her, α1 Her, μ Her, η Her, ξ Her, γ Her, ι Her, ο Her, 109 Her, θ Her, τ Her, ε Her, ρ Her, 110 Her, σ Her, φ Her, 95 Her, 111 Her, 102 Her, λ Her, ν Her, 113 Her, ρ Her, ω Her, 113 Her, χ Her, 69 Her, 93 Her, υ Her, 68 Her, 52 Her, 30 Her, 29 Her, 42 Her, 60 Her, 106 Her, 95 Her, 98 Her, 104 Her, 32 Oph, κ Her, 51 Her, 99 Her, 87 Her, 5 Her, 101 Her, 107 Her, 70 Her, 43 Her, 90 Her, 45 Her, HD 148897, 96 Her, 59 Her, 105 Her, 53 Her, 2 Her, 54 Her, 82 Her, 72 Her, α2 Her, HD 155103, 112 Her, 9 Her, 89 Her, 47 Her, 74 Her, 25 Her, 83 Her, 108 Her, n Her, 78 Her, 73 Her, 16 Her, 4 Her, 50 Her, 84 Her, 10 Her, 79 Her, 37 Her, 100 Her, 21 Her, 77 Her, 100 Her, 39 Her, 56 Her, q Her, 8 Her, 61 Her, 63 Her, OP Her, 97 Her, κ Her, 57 Her, 34 Her, 49 Her, X Her, 41 Her, 48 Her, 14 Her, 49 Ser, 19 Her, U Her, 88 Her, 32 Her, 36 Her, HD 164922, 31 Her, 13 Her, HD 149026, HD 170469
Eksoplaneetat:  14 Her b, HD 164922 b, HD 149026 b
Adriaan Daniël Fokker

| Adriaan Daniël Fokker |
| --- | --- |
 Fokker vuonna 1925
Henkilötiedot
Syntynyt: 17. elokuuta 1887 Buitenzorg, Jaava, Indonesia
Kuollut: 24. syyskuuta 1972 Beekbergen, Alankomaat
Kansalaisuus:  Alankomaat
Koulutus ja ura
Tutkinnot:  Delftin teknillinen yliopisto Leidenin yliopisto
Väitöstyön ohjaaja:  Hendrik Lorentz
Instituutti:  Leidenin yliopisto Teylers-museo
Tutkimusalue:  Fysiikka, musiikki
Tunnetut työt:  Fokker–Planck-yhtälö
 Anthony Fokkerin serkku 
Adriaan Daniël Fokker (17. elokuuta 1887 – 24. syyskuuta 1972) oli alankomaalainen fyysikko ja muusikko. Hänet tunnetaan vuonna 1913 kehittämästään Fokker–Planck-yhtälöstä. Hän oli myös 31-sävelisen säveljärjestelmän puolestapuhuja.
Fokker syntyi Jaavan saarella, alueella joka oli Alankomaiden omistuksessa. Hän opiskeli kaivostekniikkaa Delftin teknillisessä yliopistossa sekä fysiikkaa Leidenin yliopistossa Hendrik Lorentzin ohjaamana ja valmistui Leidenin yliopistosta vuonna 1913. Väitöstyössään hän esitti Fokkerin–Planckin-yhtälön, josta hän on tunnettu. Hän jatkoi opiskelua Albert Einsteinin, Ernest Rutherfordin ja William Braggin kanssa. Ensimmäisen maailmansodan jälkeen hän palasi Leideniin työskentelemään Lorentzin ja Ehrenfestin apulaisena. Toisen maailmansodan aikana Fokker aloitti musiikin opiskelun.
Aiheesta muualla

Adriaan Daniël Fokker (1887–1972): Musicus tricesimoprimalis (hollanniksi)
Elämäkerta Instituut voor Nederlandse Geschiedenisissa (Arkistoitu – Internet Archive) (hollanniksi)
A Decade of Hate

| A Decade of Hate Abyssic Hate |
| --- | --- | --- |

Kokoelmalevyn tiedot
 Julkaistu: tammikuussa 2006
 Formaatti: CD, 2LP, MCD
 Tyylilaji: black metal
 Kesto: 61.06
 Levy-yhtiö: No Colours Records
Abyssic Haten muut julkaisut
| Suicidal Emotions 2000 | A Decade of Hate 2006 | The Source of Suffering 2017 |
A Decade of Hate on australialaisen yhden miehen yhtyeen Abyssic Haten kokoelma-albumi, joka on julkaistu vuonna 2006.
Kappaleet

Intro (The Demon) – 0.48
From an Unknown Plane of Existence – 3.41
Cleansing of an Ancient Race – 4.52
Land of Impenetrable Darkness – 4.15
Damned for Eternity – 4.07
Tarrasque – 5.32
Bloodletting – 4.39
Eternal Damnation – 0.40
Knight of the Living Dead – 5.27
Human Despair – 4.06
Attack! – 4.38
The Blood War – 4.35
The Victory Is Ours – 1.32 (Absurd-cover)
Betrayed – 11.44
Aiheesta muualla

Albumi A Decade of Hate Encyclopaedia Metallum -sivustolla (englanniksi)
A Decade of Hate discogs.com -sivustolla
Abdullah Mojtabavi

| Mitalit | Mitalit | Mitalit |  |
| --- | --- | --- | --- |
|  Abdullah Mojtabavi |  Abdullah Mojtabavi |  Abdullah Mojtabavi |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 73 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Helsinki 1951 | 73 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Istanbul 1949 | 67 kg |  |
Sayed Abdullah Mojtabavi (4. tammikuuta 1925 Persia – 13. tammikuuta 2012) oli iranilainen vapaapainija ja olympiamitalisti.
Mojtavabi voitti sarjan 73 kg olympiapronssia Helsingissä 1952. Lisäksi hän saavutti saman painoluokan MM-pronssia Helsingistä 1951 ja sarjan 67 EM-hopeaa Istanbulista 1949.
Mojtavabi kuoli 87-vuotiaana 13. tammikuuta 2012.
Aiheesta muualla

Mojtabavi, Abdullah[vanhentunut linkki] FILA:n tietokanta (englanniksi)
Modjtavai, Abdullah[vanhentunut linkki] FILA:n tietokanta (englanniksi)
Alexandre de Merode

Alexandre de Merode (vasemmalla) vuonna 1971.
Alexander Henry Jean Ghislain Guy, prinssi de Merode (24. toukokuuta 1934 Etterbeek, Bryssel – 20. marraskuuta 2002) oli belgialainen Kansainvälisen olympiakomitean (KOK) jäsen ja lääketieteellisen komitean johtaja 33 vuoden ajan.
Prinssi Alexandre de Merode kuuluu sukunsa puolesta vanhaan belgialaiseen ylhäisaatelistoon kuuluvaan de Merode-sukuun. Koulutustaustana oli filosofia- ja lakiopinnot. 
de Merode oli KOK:n jäsen vuosina 1964-2002. Kun hänet valittiin KOK:aan, hän korvasi siihen astisen KOK:n belgialaisjäsenen silloisen Belgian prinssi Albertin eli sittemmin kuningas Albert II:n. Alusta alkaen eli Tokion vuoden 1964 kesäkisoista lähtien de Merode oli mukana järjestämässä urheilijoiden mahdollista piristeiden käytön valvontaa. KOK:n lääketieteellinen komitea alkoi käsitellä dopingin torjuntaa ja de Merodesta tuli komitean puheenjohtaja vuonna 1967. Tässä tehtävässä hän oli vuoteen 2000 eli 33 vuotta.
Doping-kysymykset nousivat keskeiseksi olympiakisojen puheenaiheeksi erityisesti 1980-luvulla. Vuoden 1988 Soulin kesäkisoissa kiinnijäänyt pikajuoksija Ben Johnson oli ensimmäinen suurnimi. Aiemmista Los Angelesin vuoden 1984 kisoista de Merode sai kritiikkiä, koska kisojen doping-testauksissa oli hämäryyttä, josta häntä aluksi syytettiin.
Vuonna 1999 perustettiin uusi dopingin toiminnan eli WADA, World Anti-Doping Agency, joka osaltaan otti KOK:n lääketieteellisen komitean roolia. Tämän vuoksi de Merode luopui komitean puheenjohtajuudesta vuonna 2000.
de Merode nousi Samaranchin puheenjohtajakautena KOK:n ytimeen. Hän toimi KOK:n toimeenpanevassa komiteassa vuosina 1980-1990 sekä KOK:n varapuheenjohtajana 1986-1990 ja 1994-1998.
356

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

19. helmikuuta - Keisari Constantius II antoi määräyksen sulkea kaikki pakanalliset temppelit Rooman valtakunnassa ja määräsi karkottamaan Aleksandrian arialaisvastaisen patriarkan Athanasiuksen. Hän yrittää saada hänet pidätetyksi valvontapalveluksen aikana, mutta Athanasius pakenee Nitrian aavikolle Ylä-Egyptissä.
Ei-kristillisten kuvien kunnioittaminen kiellettiin Rooman valtakunnassa.
Alemannit hyökkää Rhaetiaan (Sveitsi).
Syntyneitä

31. maaliskuuta - Aelia Flaccilla, Rooman keisarinna ja Rooman keisari Theodosius I:n ensimmäinen vaimo (k. 386).
Johannes II, Jerusalemin piispa (k. 417).
Alinda

Alinda voi viitata seuraaviin:
Alinda, antiikin aikainen kaupunki Kaariassa
Álinda, kylä Léroksen saarellä Etelä-Egean saarten alueella Kreikassa
Alinda, etanasuku
887 Alinda, pikkuplaneetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alinda”, voi hakea sivunnimihaulla, laajalla sivunnimihaulla tai tekstihaulla.
2112

| 2112 Rush |
| --- | --- | --- |

Studioalbumin tiedot
 Äänitetty : 1975
 Julkaistu: Huhtikuu 1976
 Tuottaja(t): Rush ja Terry Brown
 Tyylilaji: progressiivinen rock   hard rock
 Kesto: 39.06
 Levy-yhtiö: Anthem Records   Mercury Records
Rushin muut julkaisut
| Caress of Steel 1975 | 2112 1976 | All the World's a Stage 1976 |
2112 on vuonna 1976 julkaistu Rushin neljäs studioalbumi. Albumin A-puoli sisältää seitsenosaisen ja yli 20 minuutin mittaisen nimikappaleen, jonka takia levyä on pidetty konseptialbumina. B-puolen kappaleilla ei kuitenkaan ole sanoituksellisesti mitään yhteistä kappaleen "2112" kanssa.
Nimikappale "2112" kertoo dystopian tulevaisuudesta, jossa totalitaarinen papisto on kieltänyt taiteellisen itseilmaisun. Nimetön sankarihahmo löytää kitaran ja opettelee soittamaan sitä. Filosofi Ayn Randin inspiroima kappale on tulkittu kommunistisen yhteiskuntajärjestelmän tai yleisesti totalitarismin arvosteluksi ja individualismin puolustukseksi. Laissez-faire-kapitalismia ihannoivan Ayn Randin kutsuminen neroksi ("the genius of Ayn Rand") albumin kansiteksteissä toi bändille negatiivista julkisuutta ja heidät leimattiin jopa äärioikeistolaisiksi.
Rushin albumeista tämä ja vuoden 1981 Moving Pictures valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleet

2112 – 20.37
"I: Overture" – 4:32
"II: The Temples of Syrinx" – 2:13
"III: Discovery" – 3:29
"IV: Presentation" – 3:42
"V: Oracle: The Dream" – 2:00
"VI: Soliloquy" – 2:21
"VII: Grand Finale" – 2:14
A Passage to Bangkok – 3.34
The Twilight Zone – 3.17
Lessons – 3.51
Tears – 3.31
Something for Nothing – 3.59
Kokoonpano

Geddy Lee - basso, kosketinsoitin, laulu
Alex Lifeson - kitara
Neil Peart - rummut ja muut lyömäsoittimet
Hugh Syme - mellotron kappaleessa "Tears"
Adria (täsmennyssivu)

Adria tai Adrià tarkoittaa seuraavia:
Adria eli Atria, antiikin aikainen kaupunki Venetiassa Italiassa
Adria, nykyinen kaupunki Venetossa Italiassa
Adria eli Atria, antiikin aikainen kaupunki Picenumissa Italiassa
Adria Airways, slovenialainen lentoyhtiö
Adria International Raceway, moottorirata Italiassa
Etunimenä

Adria Arjona (s. 1992), yhdysvaltalainen näyttelijä
Adrià Pedrosa (s. 1998), espanjalainen jalkapalloilija
Sukunimenä

Ferran Adrià (s. 1962), espanjalainen kokki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adria”, voi hakea sivunnimihaulla, laajalla sivunnimihaulla tai tekstihaulla.
12. kaupunginosa (Valkeakoski)

12. kaupunginosa Valkeakoskella käsittää pääosan eteläisen kantakaupungin pientaloalueista.
Osa-alueet > Juhannusvuori

Juhannusvuoren pieni asuinalue sijaitsee keskustaajaman eteläpuolella, pienen mäen laella. Alue koostuu pääosin 1960-luvulla rakennetusta omakotiasutuksesta. Alueen itäpäässä, Kokkolan asuinalueen alapuolella sijaitsee ns. Juhannusvuori 2, joka on myöhemmin rakennettua omakoti- ja rivitalovaltaista aluetta. Alueen tiet on nimetty pääosin kesän ja sään mukaan, esim. Suvitie, Helletie ja Pilvitie.
Osa-alueet > Kokkola

Asuinalue on pääosin 1970-luvulla rakennettua omakoti- ja rivitaloaluetta. Kokkola sijaitsee kaupungin kaakkoispuolella. Kokkola on luonnonläheinen asuinalue.
Osa-alueet > Naakka

Naakka kuuluu osittain Valkeakosken 4. kaupunginosaan, osittain 12. kaupunginosaan. Se on myös yksi Sääksmäen vanhoista kylistä. Kaupungille nimensä antaneen Valkeakosken kylän kanssa samaan jakokuntaan kuuluneen Naakan eli Leipiälän kylän ainoa talo oli samanniminen ratsutila, jonka omistajana pitkään oli Walkiakoski Oy.
Osa-alueet > Raikas

Raikkaan asuinalue koostuu 1930- ja 1940-luvulla rakennetusta omakotiasutuksesta ja uudemmista rivitaloista. Alue on yksi Valkeakosken vanhimmista asutusalueista ja tämän huomaa vieläkin, Raikkaan kadut ovat enimmäkseen kapeita kujia. Alue on melko rauhallinen asuinalue lähellä palveluita. Aluetta halkoo useita katuja, pääkatu on Veistämöntie.
Osa-alueet > Sassi

Sassin asuinalue sijaitsee Valkeakosken eteläpäässä, maaseudun läheisyydessä. Sassin asutus koostuu neljästä 1960-luvulla rakennetusta yhteisen Asunto-osuuskunta Sassinmäen muodostavasta lamellitalosta ja pienestä joukosta omakotitaloja. Sassin kerrostalot jaetaan Pellervontie 20:n Ykköstaloon, Kemmolantie 12:n ja 14:n Kakkostaloon ja Kolmostaloon sekä Pellervontie 18:n Nelostaloon. Jokaisessa talossa on raput A–F, ja asuntoja on kaikkiaan koko osuuskunnassa 144 kappaletta. Kerrostaloilla on yhteinen vehreä piha-alue, jolla sijaitsee neljää kerrostaloa kuvaava oravapatsas. Sassin omakotiasutus on lisääntynyt rakentamisen kasvaessa alueella Mielikintien varteen. Sassin kaksi pääkatua ovat Pellervontie ja Kullervontie. Pellervontie oli 1990-luvun alkupuolelle asti Viuhantien alkuosaa, ja pieni osa Viuhaan kääntyvästä osuudesta nimeltään Ainontie.